אביחי כהנא

אביחי כהנא (נולד ב-31 ביולי 1985, י"ג באב ה'תשמ"ה) הוא עורך דין ישראלי המשמש מנכ"ל משרד העלייה והקליטה.

== ביוגרפיה ==
נולד בחיפה לשושנה ודוד, ולו שני אחים ואחות. גדל בחיפה.

למד בישיבת ההסדר במעלה אדומים ולאחר מכן שימש בה בתפקיד חינוכי במשך מספר שנים.

שירת בצה"ל כמפקד כיתה בחטיבת כפיר.

בעל תואר ראשון במשפטים מאוניברסיטת בר-אילן ותואר שני במנהל ומדיניות ציבורית מאוניברסיטת תל אביב.

==קריירה מקצועית==
בשנת 2012 עבד בעיריית ירושלים.

===בפרקליטות המדינה===
כהנא התמחה בפרקליטות המדינה ועבד ביחידת אכיפה אזרחית בה, החל משנת 2013.

לאחר מכן שימש כפרקליט במחוז דרום (אזרחי). בין השאר, שימש כמנהל פרויקטים ויועץ בכיר למשנה לפרקליט המדינה לעניינים אזרחיים אורית קוטב<ref></ref>.

בפרקליטות מחוז דרום אזרחי ניהל תיקים מורכבים בתחום האכיפה האזרחית. חלקם מול גורמי פשיעה מוכרים שהשתלטו על קרקעות מדינה. לדוגמה ניהל תיק להשבת כספי מדינה מול שלום דומרני והגיש תביעה מורכבת ורגישה נגד חקלאים שהבריחו סחורות לחמאס.

בהמשך, עבד כיועץ בכיר למשנה לפרקליט המדינה אורית קוטב והוביל את פרויקט הבינה המלאכותית לחיזוי תוצאות הליכים משפטיים בתיקי הפרקליטות. פרויקט חדשני שנועד להביא להתנהלות חכמה ויעילה יותר של הפרקליטות האזרחית.

===במשרד המשפטים===
החל מפברואר 2020 עבד במשרד המשפטים ושימש כמנהל תחום מדיניות רגולציה<ref>; ; [https://www.tazkirim.gov.il/s/law-item/a093Y00001VdpctQAB/טיוטת-מדיניות-רגולציה-משרד-המשפטים-בקריאה-לציבור-לקחת-חלק-בהליך-חשיבה-מחדש-על?language=iw טיוטת מדיניות רגולציה: משרד המשפטים בקריאה לציבור לקחת חלק בהליך חשיבה מחדש על מדיניות הרגולציה למניעת הטרדה מינית], באתר משרד המשפטים</ref>.

בתפקידו כמנהל מחלקת מדיניות רגולציה במשרד המשפטים הוביל מהלכים לביטול בירוקרטיה ממשלתית ולהפחתת נטל רגולטורי.
לדוגמה, בתחום הכשרת שמאי מקרקעין. הוביל מהלך שקיצר 14 מבחנים ל-2 בלבד, ובתחום הנגשה לאנשים עם מוגבלות בחן את יישום תקנות הנגישות.

יזם במשרד מהלך בשם "קחו חלק" שבמסגרתו מפרסמים קולות קוראים לציבור הרחב כדי להביע עמדות בנושאים חשובים שעומדים על הפרק.
כמו בשינוי חוק למניעת הטרדה מינית,
או בכל מה שנוגע לסימון תיקים של פרקליטות המדינה.

באוקטובר 2020, קיבל כהנא על עבודתו פרס הצטיינות אישי.

===כראש מטה מנכ"ל משרד המשפטים===

החל מאוגוסט 2021 שימש כראש המטה של מנכ"ל המשרד ערן דוידי.

במסגרת תפקידיו כראש מטה מנכ"ל משרד המשפטים הוביל רפורמות בשירות הציבורי.
פעל כדי לשפר את השקיפות במשרד המשפטים, ניהל ותכלל את העבודה על ועידת דלתיים פתוחות שהמשרד קיים לראשונה וכן ריכז ותיכלל את דיוני הוועדה להתאמת המשפט לאתגרי החדשנות והאצת הטכנולוגיה.

=== מנכ"ל משרד העלייה והקליטה ===
בתחילת פברואר 2023 הודיע אופיר סופר, שר העלייה והקליטה, כי החליט למנות את כהנא למנכ"ל משרדו<ref></ref>. המינוי אושר בישיבת הממשלה ה-37 ב-5 בפברואר<ref>[https://www.gov.il/he/departments/publications/reports/gov_mes050223 הודעת מזכיר הממשלה בתום ישיבת הממשלה מיום 5 בפברואר 2023], באתר משרד ראש הממשלה</ref>.

== חיים אישיים ==
נשוי לצופיה כהנא (במקור שנוולד, הבת של הרב אליעזר שנוולד, ראש ישיבות ההסדר "מאיר הראל" במודיעין ובאופקים). צופיה היא בנקאית בבנק הבינלאומי, אב לארבעה ומתגורר במודיעין.

כהנא הוא יו"ר עמותת תפארת חן - קהילה דתית לאומית במודיעין.

== קישורים חיצוניים ==
* [https://www.facebook.com/avichai.kahana אביחי כהנא ברשת החברתית פייסבוק]
* [https://www.instagram.com/avichaika/ אביחי כהנא ברשת החברתית אינסטגרם]
* [https://www.gov.il/he/departments/people/general-director-avichai-kahanah עו"ד אביחי כהנא], באתר משרד העלייה והקליטה
* 

== הערות שוליים ==

קטגוריה:בוגרי ישיבת ברכת משה
קטגוריה:בוגרי אוניברסיטת בר-אילן: משפטים
קטגוריה:עובדי משרד המשפטים
קטגוריה:מודיעין-מכבים-רעות: אישים
קטגוריה:חיפה: אישים
קטגוריה:ישראלים שנולדו ב-1985
קטגוריה:מנכ"לי המשרד לקליטת עלייה